મહત્વપૂર્ણ છે કે સરકારે ફી નિર્ધારણની જાહેરાત કરી છે ત્યારથી અત્યાર સુધીમાં શાળા સંચાલકો અને વાલીઓ વચ્ચે ફી મામલે ઘમાસાણ થઈ રહ્યા છે. સરકારના નિર્ણય બાદ પણ કોઈપણ શાળાએ તેમની ફીના માળખામાં ફેરફાર કર્યા નથી. તેવામાં સરકારે જાહેર કરેલી પ્રોવિઝનલ ફીના કારણે બળતામાં ઘી હોમાયું છે. અત્રે ઉલ્લેખનીય છે કે સુપ્રીમ કોર્ટે મહત્વપૂર્ણ ચુકાદો આપતા જણાવ્યું હતું કે, ફી રેગ્યુલેટરી કમિટીમાં પેરેન્ટસ એસોસિએશનનો સમાવેશ કરવામાં આવે. ઉપરાંત સરકાર દ્વારા જે પ્રોવિઝનલ ફી નક્કી કરવામાં આવે તે જ લેવામાં આવશે. પ્રોવિઝનલ ફી કરતા જે શાળાઓએ વધુ ફી લીધી છે તે શાળાઓએ ફી પરત આપવી પડશે.